**Информационна среща за подготовка на проектни предложения по схема „Обмен на персонал, научноизследователска дейност и иновации" (RISE), дейности Мария Кюри,**

**Рамкова програма "Хоризонт 2020"**

На 08.02.2016г. в голямата конферентна зала на Университета за национално и световно стопанство, София  се проведе информационна среща във връзка с подготовката на проектни предложения по Рамковата програма на ЕС за научни изследвания и иновации „Хоризонт 2020", дейности Мария Кюри. Събитието бе организирано от Центъра за изследователски и образователни проекти (ЦИОП) към УНСС.

На срещата присъстваха проф. д-р Валентин Гоев, зам.-ректор по научноизследователската дейност, проф. д.ик.н. Станка Тонкова, директор на ЦИОП, д-р Десислава Коларова, проектен консултант в Изпълнителната агенция за изследвания към Европейската комисия, Антоанета Матеева и Габриела Чупренска от БАН - контактни лица по програмата, представители на дирекция „Наука" на МОН, преподаватели, докторанти, гости.

             

Представени бяха основните приоритети и цели, заложени в програма „Хоризонт 2020", както и тяхното вписване в стратегията Европа 2020 на Европейската комисия. Основен елемент в презентацията бе схемата „Обмен на персонал, научноизследователска дейност и иновации" (RISE), дейности Мария Кюри, чийто срок за подаване на проектни предложения е отворен до 28.04.2016. Основни елементи в схемата RISE са трансферът на разширени знания посредством обмен на персонал и утвърждаването на партньорствата в научноизследователската сфера, включвайки организации от държави членки /асоциирани държави на ЕС, както и страни извън ЕС.

Презентацията, направена на срещата :[[https://www.uni-ruse.bg/_layouts/15/images/icpptx.png](https://www.uni-ruse.bg/international/info-pane/SiteAssets/UNWE%20H2020%20and%20MSCA_%20DK%20LAST.pptx)UNWE H2020 and MSCA\_ DK LAST.pptx](https://www.uni-ruse.bg/international/info-pane/SiteAssets/UNWE%20H2020%20and%20MSCA_%20DK%20LAST.pptx)

Интернет страница дейности Мария Кюри: <http://ec.europa.eu/msca>